CELEX: 62015TN0292
Language: et
Date: 2015-06-03 00:00:00
Title: Kohtuasi T-292/15: 3. juunil 2015 esitatud hagi – Vakakis versus komisjon

7.9.2015   
            
            
               ET
            
            
               Euroopa Liidu Teataja
            
            
               C 294/73
            
         3. juunil 2015 esitatud hagi – Vakakis versus komisjon
   (Kohtuasi T-292/15)
   (2015/C 294/88)
   Kohtumenetluse keel: inglise
   
      Pooled
   
   
      Hageja: Vakakis International – Symvouloi gia Agrotiki Anaptixi AE (Ateena, Kreeka) (esindajad: solicitor B. O’Connor, advokaadid S. Gubel ja E. Bertolotto)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada, et komisjon on ELTL artikli 340 alusel vastutav hüvitama kogu kahju, mis hagejale tekitati komisjoni ebaseadusliku tegevusega kõnealuse hankemenetluse käigus, seal hulgas:
               
                           —
                        
                        
                           kogu hankes osalemisega seotud kulud ja väljaminekud;
                        
                     
                           —
                        
                        
                           hanke seaduslikkuse vaidlustamisega seotud kulud;
                        
                     
                           —
                        
                        
                           kasumi kaotus;
                        
                     
                           —
                        
                        
                           võimaluste kaotus.
                        
                     
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et komisjon rikkus võrdse kohtlemise, hea halduse ja õiguspärase ootuse põhimõtet, nagu on kodifitseeritud nõukogu määruses nr 1605/2002 („finantsmäärus”) ja ELi välistegevuse raames lepingute sõlmimise korda käsitlev praktilises juhendis („PRAG”), kuna ta ei jälginud nõuetekohaselt hankemenetlust ega uurinud koheselt ega andnud täielikku teavet Vakakise esitatud kaebuse uurimise kohta.
            
         
               2.
            
            
               Teine väide, et hagejale tekitati kahju komisjoni haldusomavoli ja otsuse tõttu sõlmida leping Agriconsultinguga.
            
         
               3.
            
            
               Kolmas väide, et hagejale tekitati kahju komisjoni haldusomavoli tõttu ja võrdse kohtlemise, hea halduse ja õiguspärase ootuse liidu üldpõhimõtete rikkumise tõttu ning finantsmääruse artikli 94 ja PRAG osa 2.3.6. rikkumise tõttu.